Document ID: 31989R2258

*****
ΚΑΝΟΝΙΣΜΟΣ (ΕΟΚ) αριθ. 2258/89 ΤΗΣ ΕΠΙΤΡΟΠΗΣ
της 26ης Ιουλίου 1989
που τροποποιεί τον κανονισμό (ΕΟΚ) αριθ. 55/87 για την κατάρτιση του καταλόγου των σκαφών συνολικού μήκους άνω των οκτώ μέτρων τα οποία επιτρέπεται να χρησιμοποιούν δοκότρατες σε ορισμένες παράκτιες περιοχές της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για τη θέσπιση ορισμένων τεχνικών μέτρων διατήρησης των αλιευτικών πόρων (1), όπως τροποποιήθηκε τελευταία από τον κανονισμό (ΕΟΚ) αριθ. 4193/88 (2), και ιδίως το άρθρο 15,
Εκτιμώντας:
ότι ο κανονισμός (ΕΟΚ) αριθ. 55/87 της Επιτροπής (3) που τροποποιήθηκε από τον κανονισμό (ΕΟΚ) αριθ. 2103/87 (4), κατήρτισε τον κατάλογο των σκαφών συνολικού μήκους άνω των οκτώ μέτρων τα οποία επιτρέπεται να χρησιμοποιούν δοκότρατες σε ορισμένες παράκτιες περιοχές της Κοινότητας·
ότι αρμόζει να τροποποιηθεί ο κανονισμός (ΕΟΚ) αριθ. 55/87 για να ληφθούν υπόψη οι τροποποιήσεις που επήλθαν από τον κανονισμό (ΕΟΚ) αριθ. 4193/88 στο άρθρο 9 παράγραφος 3 στοιχείο α) του κανονισμού (ΕΟΚ) αριθ. 3094/86·
ότι αρμόζει να αντικατασταθεί, με αυτή την ευκαιρία, ο κατάλογος αυτός από μία ενημερωμένη έκδοση, που θα περιλαμβάνει όλες τις τροποποιήσεις που εγκρίθηκαν εν τω μεταξύ, σύμφωνα με το άρθρο 3 του κανονισμού (ΕΟΚ) αριθ. 55/87·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιευτικών Πόρων·
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 55/87 τροποποιείται ως εξής:
1. Ο τίτλος αντικαθίσταται από τον παρακάτω τίτλο:
«Κανονισμός (ΕΟΚ) αριθ. 55/87 της Επιτροπής της 30ής Δεκεμβρίου 1986, για την κατάρτιση του καταλόγου των σκαφών συνολικού μήκους άνω των οκτώ μέτρων τα οποία επιτρέπεται να χρησιμοποιούν δοκότρατες σε ορισμένες παράκτιες περιοχές της Κοινότητας.»
2. Στο πρώτο άρθρο, η παράγραφος 1 αντικαθίσταται από το ακόλουθο κείμενο:
«Ο κατάλογος των σκαφών που επιτρέπεται, δυνάμει του άρθρου 9 παράγραφος 3 στοιχείο β) του κανονισμού (ΕΟΚ) αριθ. 3094/86, να χρησιμοποιούν δοκότρατες στις ζώνες που αναφέρονται στο στοιχείο α) αυτής της παραγράφου, αναφέρεται στο παράρτημα.»
3. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 1989.

Labels: 7
11
6